MWONO WA AKWA-KRISTU
Pwako ni Yitanga Yize Zambi Akuzanga—Ufulielo
MUMU LIAKA CHILI CHILEMU:
Mutu katamba kupwa ni ufulielo mba evwise Zambi kuwaha.—Hep 11:6
Kufuliela yilakenyo ya Zambi muchitukwasa tunyongonone muze mutupwa mu yeseko.—1Pe 1:6, 7
Kuhona ufulielo muchihasa kulingisa mutu avulumune.—Hep 3:12, 13
CHIZE TWATAMBA KULINGA:
Kulemba atukwase kupwa ni ufulielo.—Luk 11:9, 13; Nga 5:22
Kutanga Liji lia Zambi ni kulipukuna.—Roma 10:17; 1Ti 4:15
Kulikungulula mashimbu eswe ni mandumbu a mu ufulielo.—Roma 1:11, 12
TALA CHINEMA, LINGENU YIZE MUYINUKWASA KUPWA NI USHISHIKO—UFULIELO, MBA NUKUMBULULE YIHULA YINO:
“Ufulielo uze kuushi ulembekese” yika unalumbunuka? (1Ti 1:5)
Yuma yipi yika yize twatamba kwehuka mba tupwe ni ufulielo ukolo?
Mumu liaka muchikapwa chilemu kupwa ni ufulielo ukolo ha mashimbu a luyinda munene? (Hep 10:39)
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn